Na podlagi določil Pravilnika o ohranjanju in spodbujanju razvoja kmetijstva in podeželja v Občini Veržej za programsko obdobje 2019/2020 (v nadaljevanju: pravilnik; (Uradno glasilo slovenskih občin št. 18/2019), Mnenja o skladnosti sheme državne pomoči »Podpora programom za ohranjanje in spodbujanje razvoja kmetijstva in podeželja v Občini Veržej v programskem obdobju 2019-2020«, št. priglasitve K-BE174-1332171-2019, izdanega s strani Ministrstva za kmetijstvo, gozdarstvo in prehrano dne 19. 4. 2019 in Odloka o proračunu Občine Veržej za leto 2020 (Uradno glasilo slovenskih občin 5/2020*),* objavlja Občina Veržej

**JAVNI RAZPIS**

**ZA DODELITEV SREDSTEV ZA POMOČ PRI PLAČILU ZAVAROVALNIH PREMIJ**

**V OBČINI VERŽEJ ZA LETO 2020**

1. **PREDMET IN NAMEN JAVNEGA RAZPISA**

Predmet javnega razpisa je dodelitev nepovratnih finančnih sredstev za pomoč pri plačilu zavarovalnih premij v Občini Veržej v letu 2020.

1. **VIŠINA RAZPISANIH SREDSTEV**

Sredstva v skupni višini 5.000,00 EUR so zagotovljena v proračunu občine za leto 2020 in se dodeljujejo po shemi državnih pomoči kmetijstva, v skladu z Uredbo komisije (ES) št. 702/2014.

Če predvidena sredstva za posamezen ukrep za ohranjanje in spodbujanje razvoja kmetijstva in podeželja v občini niso v celoti uporabljena, se preostanek le-teh lahko uporabi za druge ukrepe iz programa finančnih spodbud občine za tekoče leto.

1. **UPRAVIČENCI DO POMOČI**

Upravičenci do pomoči po tem pravilniku so pravne in fizične osebe, ki:

* ustrezajo kriterijem za mikro podjetja,
* so dejavna v primarni kmetijski proizvodnji,
* so vpisana v register kmetijskih gospodarstev,
* imajo v lasti ali zakupu kmetijska zemljišča za katere imajo urejene GERK-e in
* sedež ali stalno prebivališče na območju občine Veržej.
1. **UPRAVIČENI STROŠKI**

Cilj pomoči je sofinanciranje dela zavarovalnih premij za zavarovanje kmetijske proizvodnje z namenom kritja izgub zaradi naslednjih dejavnikov:

– naravnih nesreč;

– slabih vremenskih razmer, ki jih je mogoče enačiti z naravnimi nesrečami;

– drugih slabih vremenskih razmer;

– bolezni živali ali škodljivih organizmov na rastlinah;

– zaščitene živali.

1. **INTENZIVNOST POMOČI**
* za zavarovanje posevkov je pomoč do 15 % vrednosti oz. upravičenih stroškov

Pomoč, skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 65% stroškov zavarovalne premije.

Najvišji skupni znesek pomoči na kmetijskem gospodarstvu lahko znaša do 3.000,00 EUR v obdobju veljavnosti pravilnika.

1. **VSEBINA VLOGE**

Vloga mora biti v celoti izpolnjena in mora vsebovati vse zahtevane priloge.

1. **POGOJI ZA PRIDOBITEV SREDSTEV IN OBVEZNOSTI PREJEMNIKA SREDSTEV**
* predložena veljavna zavarovalna polica
* dokazilo o plačanem računu zavarovalne police za zavarovanje kmetijskih posevkov za leto 2020, z obračunano višino nacionalnega sofinanciranja.

Prejemnik pomoči mora imeti za nakazilo dodeljenih sredstev odprt transakcijski račun v Republiki Sloveniji.

Prejemnik mora k vlogi predložiti:

* pisno izjavo o vseh drugih pomočeh de minimis, ki jih je upravičenec oziroma enotno podjetje prejelo na podlagi te ali drugih uredb de minimis v predhodnih dveh in v tekočem proračunskem letu;
* pisno izjavo o drugih že prejetih (ali zaprošenih) pomočeh za iste upravičene stroške in zagotovil, da z dodeljenim zneskom pomoči de minimis, ne bo presežena zgornja meja de minimis pomoči ter intenzivnosti pomoči po drugih predpisih;
* seznam podjetij, s katerimi je lastniško povezan, tako da se preveri skupen znesek že prejetih de minimis pomoči za vsa, z njim povezana podjetja;
* izjavo o ločitvi dejavnosti oziroma stroškov vezano na določilo tretjega in četrtega odstavka 14. člena pravilnika;
* ostalo opredeljeno v razpisu.

Občina bo s sklepom pisno obvestila prejemnika:

– da je pomoč dodeljena po pravilu *de minimis* v skladu z Uredbo Komisije (EU) št. 1408/2013

– o odobrenem znesku pomoči *de minimis*.

1. **ROK IN NAČIN VLOŽITVE VLOGE**

**Razpis je odprt do vključno 10. 11. 2020.**

Razpisna dokumentacija je na voljo na sedežu občinske uprave Občine Veržej, Ulica bratstva in enotnosti 8, 9241 Veržej, objavljena pa je tudi na spletni strani Občine Veržej: www.verzej.si.

Vloga-prijava na razpis se lahko pošlje priporočeno po pošti na naslov Občina Veržej, Ulica bratstva in enotnosti 8, 9241 Veržej s pripisom »PRIJAVA NA RAZPIS - KMETIJSKE SUBVENCIJE 2020« ali odda neposredno v sprejemni pisarni občinske uprave Občine Veržej, Ulica bratstva in enotnosti8, 9241 Veržej, vsak dan ob delavnikih.

Pravočasno prispela vloga na razpis je tista, ki bo oddana v občinski upravi Občine Veržej najpozneje do 10. 11. 2020.

Na hrbtni strani kuverte morata biti izpisan polni naziv in naslov prijavitelja.

1. **OBRAVNAVA VLOG**

Vloge bo obravnavala strokovna komisija, ki jo s sklepom imenuje župan. Odpiranje vlog ni javno. Komisija bo po vrstnem redu oddaje vlog opravila pregled vlog. Ocenila jih bo na podlagi pogojev in meril iz javnega razpisa ter pripravila predlog prejemnikov sredstev. Na podlagi predloga komisije bo občinska uprava izdala sklepe o dodelitvi sredstev. Na sklep o dodelitvi sredstev lahko vlagatelj vloži pritožbo pri županu v roku 8 dni od prejema sklepa. Odločitev župana je dokončna.

Vlagatelje nepopolnih vlog komisija v roku 8 dni od pregleda vlog pisno pozove, da jih dopolnijo v roku 5 dni. Nepopolne vloge, ki jih vlagatelji ne dopolnijo v določenem roku, se zavrže, neustrezno dopolnjene pa zavrne. Vloge, ki ne izpolnjujejo pogojev razpisa, se kot neustrezne zavrnejo. Vloge, ki bodo prispele po 10. 11. 2020 se kot prepozne zavržejo.

1. **RAZPISNA DOKUMENTACIJA IN INFORMACIJE**

Prijavne obrazce lahko zainteresirani prejmejo v sprejemni pisarni občinske uprave Občine Veržej v času uradnih ur in na spletni strani občine http:// www.verzej.si.

Dodatne informacije v zvezi z razpisom se dobijo v občinski upravi Občine Veržej ali na telefonskih številkah: 02 584 44 40; kontaktna oseba za dajanje informacij je Vesna Ficko.

1. **NADZOR IN SANKCIJE**

Namensko porabo proračunskih sredstev za ohranjanje in razvoj kmetijstva in podeželja v občini, pridobljenih po tem pravilniku oziroma javnem razpisu, spremlja in preverja pri prejemnikih občinska strokovna služba, pristojna za področje kmetijstva, lahko pa tudi druga oseba, ki jo pooblasti župan. Namenskost porabe ugotavlja tudi nadzorni odbor občine.

V primeru ugotovljene nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:

* da so bila dodeljena sredstva delno ali v celoti nenamensko porabljena;
* da je upravičenec za katerikoli namen pridobitve sredstev navajal neresnične podatke;
* da je upravičenec za isti namen in iz istega naslova že pridobil finančna sredstva.

V navedenih primerih ugotovljene nenamenske porabe sredstev, upravičenec izgubi pravico do pridobitve sredstev po tem pravilniku za naslednji dve leti.

Številka: 442-1/2020-1

Veržej, 5. 10. 2020

|  |  |
| --- | --- |
|  |  Župan Občine Veržej Slavko Petovar, dipl. inž. agr. |